Всероссийский конкурс

научно-исследовательских, проектных и творческих работ

«Искусством творим мир»

Номинация: Литературное искусство

**Серафим Романович Кулачиков – Эллэй «Чурум-Чурумчуку» остуоруйатыгар ойуулуур тыллары быһаарыы**

Толордулар Болугур оскуолатын

6 а кылаас үөрэнээччилэрэ

Петрова Чэмэлиинэ, Дьячковская Луиза,

Салайааччы Петрова Т.П.,

саха тылын учуутала

2022 г.

**Иһинээҕитэ:**

1. Саха народнай поэта С.Р.Кулачиклв-Эллэй туһунан
2. «Чурум-Чурумчуку» остуоруйа туһунан кылгастык билиһиннэрии
3. Остуоруйа ойуулуур-дьүһүннүүр тыла:
4. Эргэрбит тыллары тылдьыттартан быһаарыы
5. Дьүһүннүүр тыллар
6. Тыаһы үтүктэр тыллар
7. Тэӊнээһиннэр.
8. Түмүк
9. Туттуллубут литература

**Үлэ сыала:**

Эллэй остуоруйатыгар ойуулуур-дьүһүннүүр тыллары быһаарыы.

**Үлэ соруктара:**

1. Остуоруйаны ааҕыы.
2. Айымньы тылыгар чинчийэр үлэ:

- эргэрбит тыллары тылдьыттартан булуу,

- дьүһүннүүр, тыаһы үтүктэр тыллары уонна тэӊнээһиннэри булан суруйуу.

- оҕолорго биллэрии, сырдатыы.

**Үлэ тоҕооһо (актуальность):**

Билиӊӊи кэмӊэ биһиги төрөөбүт төрүт тылбытын сороҕун өйдөөбөппүт. Тыл, литература уруоктарыгар тылы билбэппит улаханнык мэһэйдиир. Киһи төрөөбүт тылын үчүгэйдик, биэс тарбаҕын курдук билиэхтээх. Биһиги күн аайы уруокка «эппэр ийэм үүтүн кытта иӊмит эбит, быһыыта, кустук өӊнөөх, кымыс сыттаах сахам мандар саӊата» диэн хоһоон тылларынан (Семен Данилов) уруогу саҕалыыбыт. Ол эрээри, ити этиллэрин курдук, тылбытын толору баһылыыбыт дуо диэн ыйытыы үөскүүр. Эн саха буоллуӊ даҕаны, сахалыы олох толору, ситэри, барытын билэр, өйдүүр уонна туттар буолуохтааххын. Онтон билигин биһиэхэ оннук дуо? Суох. Ол иһин, биһиги бу төрөөбүт тылбытын билэр, өйдүүр кыһалҕатыттан бу теманы ыллыбыт. Оҕолорго кэпсээтэхпитинэ, билиэхтэрэ, өйдүөхтэрэ этэ диэн санааттан үлэлээтибит.

**Чинчийии предметэ:** Эллэй «Чурум-Чурумчуку» остуоруйата.

**Чинчийии объега:** Эллэй «Чурум-Чурумчуку» остуоруйатын ойуулуур тылын быһаарыы

**Гипотеза:** бу остуоруйа ойуулуур тылын чинчийэн, үѳрэтэн, быһаардахпытына, атын оҕолор туһаныахтара этэ дии саныыбыт.

**Үлэ ньымата:**

1. Эргэрбит, дьүһүннүүр, тыаһы үтүктэр тыллары айымньыттан булуу.
2. Тылдьыттан булуу, быһаарыытын устуу.

**Серафим Романович Кулачиков – Эллэй**

**1904-1976**

Эллэй Тааттаҕа Чымынаайы нэһилиэгэр тѳрѳѳбүтэ. Бииргэ тѳрѳѳбүт алтыалар. Кини ийэлээх аҕата иккиэн үѳрэхтэрэ суох этилэр. Ол да буоллар, уолларын Серафимы Чычымахха 4 кылаастаах оскуоланы бүтэртэрбиттэрэ. Тѳрѳппүттэрэ уһун кыһыӊӊы киэһэлэргэ оҕолоругар остуоруйалаан, таабырыннаан, ѳс хоһоонноон үѳрэтэллэр эбит.

Серафим Романович Аҕа дойду улуу сэриитигэр сыльыбыта. Ыараханнык бааһыран тѳннүбүтэ. Журналист идэтигэр үѳрэммит. Онтон суруйааччы буолбут. Кини хоһооннору, поэмалары, остуоруйалары суруйбут. Народнай суруйааччы.

Эллэй оҕолорго анаан суруйбут «Чурум-Чурумчуку» диэн литературнай остуоруйатыгар дьадаӊы киһи Чурумчуку баай Чупчуруйдааны ѳйүнэн уонна ѳсѳһүнэн кыайарын туһунан кэпсэнэр.

Кини айымньылара нууччалыы, сэбиэскэй норуоттар тылларынан элбэхтик бэчээттэммиттэрэ, сорох айымньылара немецтии, французтуу, гректии, китайдыы, арабтыы тылбаастаммыттара. Эллэй саха поэзиятын Союз, аан дойду таһымыгар таһаарсыбыта.

**Эллэй «Чурум-Чурумчуку» литературнай остуоруйата**

Бу остуоруйаҕа дьадаӊы булчут Чурум-Чурумчуку диэн киһи туһунан кэпсэнэр. 5-с кылааска литература уруогар аахтыбыт. Чурумчуку бултаан аһыыр. Кини Ньургуйаана диэн кэргэннээх, Арыйаан диэн уоллаах. Чуораайытта диэн алааска олороллор. Аҕалара тугу бултуурунан уонна сүөһүлэрин иитэн олороллор.

Биирдэ Чурумчуку эмиэ бултуу барар. Тугу да булан бултаабат, аччыктыыр аҕай. Онтон дьэ кукаакы диэн көтөрү ох саатынан ытан ылар. Уонна кутаа оттон буһарар. Аһаан бүтэн баран, уотун умуллара туран көрбүтэ, аптаах таас сытар эбит. Ол аптаах таас киһи тугу баҕарбытын барытын баар гынар, толорор муударастаах таас эбит.

Ол таастан тугу баҕарбыттарын аһаан-таӊнан олороллор. Сотору кэминэн оннук аптаах таастарын туһугнан киһи барыта истэр-билэр. Ону кытта Чупчуруйдаан диэн халлаан сулуһунааҕар элбэх сылгылаах-сүөһүлээх ыраахтааҕы эмиэ истэр. Уонна ол тааска ымсыырар. 9 саллааттарын ыытан ыллараары гынар. Онуоха Чурумчуку биэрбэт. Онтон ыраахтааҕы бэйэтэ тиийэн кэлэр. Аһары уойан, хараҕа да кыайан аһыллыбат буолбут ыраахтааҕы Чурумчукуну «аскын-үөлгүн, тугу баҕараргын 6-лыы хонук буола-буола аҕалтарыам, тааскын аҕал» диир. Чурумчуку эрэйдээх тааһын биэрэн кэбиһэр.

Дьэ ол кэнниттэн аччыктаан, тааһын төттөрү көрдүү сатыыр да, Чупчуруйдаан биэрбэт. Чурумчуку элбэх ыараханы ааһан, барытын тулуйан, ыраахтааҕыны кыайар, аптаах тааһын төннөрөр.

Киһи тулуурдаах, дьулуурдаах уонна сүрэхтээх буоллаҕына, тугу баҕарбытын барытын кыайар, сатыыр диэн этэр бу остуоруйа. Ыарахаттартан толлубат, сүрэҕэлдьээбэт буолуӊ диэн үөрэтэр.

**«Чурум-Чурумчуку» остуоруйа тыла-өһө**

Бу остуоруйа былыргы олоҕу кэпсиир. Тыла-өһө эмиэ былыргы сахалыы тылынан суруллубут. Автор Эллэй бэйэтэ даҕаны, ааҕааччылара даҕаны бу айымньы тылын барытын өйдүүллэр эбит. Онтон билигин биһиги өйдөөбөппүт. Ол иһин учууталбыт быһаара-быһаара аахпыппыт. Олус элбэх киһи өйдөөбөт былыргы эргэрбит тыллар бааллар. Уонна өссө киһи хамсанарын-имсэнэрин, туттарын-хаптарын ойуулуур-дьүһүннүүр тыллар бааллар. Тэӊнээһиннэр эмиэ бааллар.

1. **Эргэрбит тыл** – тыл туттуллубат буолан, умнуллан, эргэрэн хаалар. Олох сайдан, уларыйан истэҕин аайы тыл эмиэ оннук уларыйар буолар эбит. Холобур, ыраахтааҕы диэн тылы бары өйдүүбүт, ол гынан баран, бу тыл эмиэ эргэрбит диэххэ сөп. Тоҕо диэтэххэ, билигин ыраахтааҕы диэн өйдөбүл суох. Ол эрээри, биһиги бу тылы остуоруйаҕа ааҕан билэбит.
2. **Дьүһүннүүр тыл** – киһи-сүөһү, хамсыыр-харамай, тыынар тыыннаах барыта хайдах хамсанарынан, туттарынан хартыына курдук ойуулуур-дьүһүннүүр тыллар бааллар. Оннук тыл баар буоллаҕына, киһи түргэнник өйдүүр, хараххар көстөн кэлэр хартыына буолар. Холобур, куйбараӊныыр диэн, ол аата эриллэӊнээн хамсыыр. Бу остуоруйаҕа куйбараӊныыр кукаакы диэн тыл баар. Эбэтэр Чупчуруйдаан ырахтааҕы ардьаӊныыр диэнтэн биһиги кини айаҕа хамсыырын өйдүүбүт. Чогдоон хара тыа – үрдүк хара тыа. Соллоӊ - кыыһыран дьону кырбаан, үлтү сынньан бары диэн буолар эбит.
3. **Тыаһы үтүктэр тыл** – маннык тыл туох эмэ тыаһын эбэтэр саӊатын үтүктэн этэр. Холобур, чыычаах чыбыгырыыр, оҕус мөӊүрүүр, кутуйах хачыгырыыр. Ити барыта тыастан үөскээбит тыллар. Бу айымньыга эмиэ элбэх тыаһы үтүктэр тыл тыл көстөр. Хардьыгыныыр, бардьыгыныыр, чуукур-чаакыр тарбанна, чыбырҕаччы таһыйдылар о.д.а.
4. **Тэӊнээһин** – биир көстүүнү атын көстүүгэ маарыннатан этии. Холобур, чолбон сулус курдук харахтаах, чоххо-кыымӊа маарыннаах чоҕул хара харахтаах, элимтэҕэй сылгы курдук, дулҕа курдук…
5. **Киирии тыл** – атын омук тылыттан, нуучча тылыттан киирбит тыллар. Бу айымньыга автор Эллэй нуучча тылыттан киирбит, саха тылыгар олохсуйбут тыллары саха дорҕооннорунан суруйбут. Ол иһин саха тылын курдук ааҕыллар. Холобур, сарыысса, дыбарыас, саллаат, чособуой, былаахы, бирикээс. Биир эрэ тылы нууччалыы бэйэтинэн хаалларбыт: палач.

**Тылдьыттартан эргэрбит тыллары булуу**

Биһиги бу айымньы тылын көрдүбүт. Элбэх эргэрбит тылы буллубут. Урукку учебниктарга эргэрбит тыл быһаарыыта анныгар баар эбит. Билиӊӊи учебникка оннук быһаарыы суох. Ол иһин биһиги элбэх тылдьыты көрдүбүт.

«Быһаарыылаах тылдьыт» диэннэргэ тыл суолтатын быһааран биэрбиттэрин уһуллубут. Холобур, улаан сылгы диэн тылдьыкка маннык суруллар: улаан – сиэлэ-кутуруга, сиһин ороҕо, самыыта сырдаан көстөр, бэйэтэ кытархайдыӊы өӊнөөх улаан биэ. Тосхол – ким эмэ баран иһэр сирэ, хайысхата.

Тылдьыт арааһа элбэх. Ол курдук биһиги көрбүт тылдьыттарбыт «Быһаарыылаах тылдьыт», «Сахалыы-нууччалыы тылдьыт», «Сомоҕо домох тылдьыта» уонна саамай улахан тылдьыт Эдуард Карлович Пекарскай «Словарь якутского языка» диэн 1959 сыллаах тылдьыт. «Саха тылын быһаарыылаах улахан тылдьыта» диэн тылдьыттан учууталбыт кѳрбүтэ, булбута.

Эллэй «Чурум-Чурумчуку» остуоруйатын ойуулуур тыла

|  |  |  |
| --- | --- | --- |
| **№** | **Эргэрбит тыллар** | **Быһаарыыта** |
|  | Ахсарыйа | Нэһиилэ хаамар |
|  | Ахталыйа ааӊнаабыт | Наһаа эмис киһи нэһиилэ хаамара |
|  | Анаҕас | Кыыл аһыыта |
|  | Амаан-дьамаан айах | Безалаберный рот |
|  | Доҕуо-дэгиэ тыӊырах | Тэӊэ суох, арбайбыт |
|  | Дьуккуччу | Олох суох |
|  | Дьуугутун | Ѳйдѳѳбѳт |
|  | Кугдаӊ үөт | Поблеклый |
|  | Киһи кэрэмэһэ | Бастыӊ киһи |
|  | Моһуора | майгыта |
|  | Мииннээх-томноох сир | Амтаннаах, эттээх |
|  | Содуом | Кыыһыран дьону кырбаан, үлтү сынньан барыы |
|  | Сулудуку |  |
|  | Сундул сыыйан | Түргэнник, дьулуруччу |
|  | Соллоӊ | Муӊура суох иӊсэлээх |
|  | Сырҕан | Ордук киӊнээх-уордаах, адьырҕа кыыл |
|  | Чакыыр таас | Уот ылар таас (кремень) |
|  | Чаачар саа | Былыргы ох саа |
|  | Чачынньыар | Кыра хаппыт мас (мелкие ветки, сушняк) |
|  | Чомпой хороох бэргэһэ | Высокая шапка, похожая на чепец |
|  | Чохоо | Кыра мас чааскы курдук иһит |
|  | Чуолаҕай | Длинный проход, ущелье |
|  | Чочумаас | Хайа, высокая сопка |
|  | Чогдоон хара тыа | Үрдүк хара тыа |
|  | Чочуонай чааскы | Отшлифованный камень |
|  | Чугуу | Ыстаныы |
|  | Чучураан дьыбар | Кытаанах тымныы |
|  | Чымырыыт | Тэӊэ суох сир (неровная рповерхность) |
|  | Торҕо түрбэ | Туох эмэ түүрэ сууламмыта |
|  | Түһэх | Атах ис өттө |
|  | Тосхол | Ким эмэ баран иһэр хайысхата |
|  | Туллай | Уһулла сылдьар этэрбэс |
|  | Тордох сон | Былыргы тирии сон |
|  | Ордуу | Кэрбээччи эбэтэр кыыл сытар, кыстыыр уйата, сирэ, арҕаҕа |
|  | Олооччу | Мараҕа кэтиллэр этэрбэс |
|  | Обоччо | Кылгас табахтыыр хамса |
|  | Ойулгулуур | Холобур оӊостор (брать за образец) |
|  | Ходуул хоодул | Сүөһү сиэбит аһын тобоҕо, сыыһа-бөҕө |
|  | Улаан сылгы | сиэлэ-кутуруга, сиһин ороҕо, самыыта сырдаан көстөр, бэйэтэ кытархайдыӊы өӊнөөх улаан биэ |
|  | Уҕалдьыта | Уоскут |
|  | Үрдүк дьаалы | Тойон |
|  | Элимтэҕэй сылгы | Туттарбат сылгы |
|  |  |  |

|  |  |  |
| --- | --- | --- |
| **№** | **Киирии тыл** | **Дьүһүннүүр тыллар** |
|  | Куудара | Куйбаналыыр |
|  | Буойун | Талбаарыйан |
|  | Боростуй | Чуочас гына |
|  | Мударастаах | Чуочаарыһа |
|  | Саллааттар | Үңүѳхтээн |
|  | Чособуойдаах | Чыраччы |
|  | Доппуруоска | Ардьаңныыр |
|  | Хоруол | Дьорос гына |
|  | Дыбарыас | Субурус |
|  | Саар | Кулук-халык |
|  | Торуоска | Ахталыйа ааӊнаабыт |
|  | Бирикээс | Доҕуо-дэгиэ тыӊырах |
|  | Миэстэ | Чупчуруллан |
|  | Торуон | Быччалдьыйа |
|  | Палач | Чолоӊнуурун |
|  | Суут | Уӊуоҕа халыр-босхо барбыт |
|  | Сокуон |  |
|  | Болуоссакка |  |
|  | Сарыысса |  |
|  | Судаар |  |
|  | Хоруона |  |
|  | Былаахы |  |
|  | Муораларга |  |
|  | Баархат |  |
|  | Даакыр |  |
|  | Саарыстыба |  |
|  | Былаат |  |
|  | Чугуун |  |
|  | манньыат |  |
|  | Чааскы |  |
|  | Дьуос |  |

|  |  |  |
| --- | --- | --- |
| **№** | **Тыаһы үтүктэр тыл** | **Тэңнээһин** |
|  | Курулуйа | Чуолҕан саҕа |
|  | Кулук-халык | Сулус курдук |
|  | Субурус | Буолбатаҕын курдук |
|  | Хабырыттар | Элимтэҕэй сылгы курдук |
|  | Хардьыгынаан | Дулҕа курдук |
|  | Чуллурҕаама | Сууллар курдук |
|  | Чуукур-чаакыр | Хара харахтаах |
|  | Чупчуруна | Чооруос чыычаах |
|  | Ырдьыгыныыр | Түңнэрбит курдук |
|  | Чупчурунан | Үѳнүм курдьаҕаан |
|  | Чыбырҕаччы | Халлааңнааҕы курдук |
|  | Чулуп-чалып | Хочотооҕу курдук |
|  | Добдугуруу | Ынах саҕа |
|  | Чурулуур | Дулҕа курдук |
|  | Чалым-чулум | Чоппуускалыы |
|  | Күр гына | Чоххо-кыымӊа маарынныыр |
|  | Куугуначчы | Элимтэҕэй сылгы |
|  | Сырдырҕаттылар | Иин курдук |
|  | Чоккураччы | Чолбон курдук |
|  | Суккуратан | Иһит курдук |
|  | Чуӊкунас | Отон уутунуу |
|  | Орулуур | Чооруос чыычаах курдуктук |
|  |  | Дьуос түүтүн курдук |

**Түмүк тыл**

Бу остуоруйаны ааҕан баран биһиги олус сөбүлээтибит. Ааҕарга интэриэһинэй, элбэх араас түгэннэр бааллар. Уруокка оонньоон да көрбүппүт. Оҕолор артыыстыылларын сөбүлээбиттэрэ.

Онтон остуоруйа тылыгар-өһүгэр болҕомто ууран, бу үлэни суруйдубут. Бу үлэни оӊороору биһиги маннык үлэлээтибит:

1. Остуоруйа тылын көрдүбүт. Тылга эргэрбит, тыаһы үтүктэр, дьүһүннүүр тыл диэн баарын биллибит.
2. Элбэх эргэрбит тыллар баалларын болҕойдубут. Учууталбытын кытта тылдьыттары көрдүбүт. Тыллар суолталарын булан уһуллубут.
3. Остуоруйаттан дьүһүннүүр, тыаһы үтүктэр тыллары уонна тэӊнээһиннэри уһуллубут.
4. Компьютерга бэчээттээтибит.
5. Тыллары биллибит.
6. Бу үлэбитин оҕолорго кэпсээтибит.

Бары маннык тылга болҕомто ууран өйдөөн көрөр, тылы билэр уонна туттар буоллахпытына, биһиги төрөөбүт тылбыт сүтүө суоҕа, баар буолуо диэн эрэнэбит.

Мантан ыла ааҕар айымньыларбыт тылын өйдөөн ааҕар буолуохпут дии саныыбыт. Киһи тулуурдаах, дьулуурдаах уонна сүрэхтээх буоллаҕына, тугу баҕарбытын барытын кыайар, сатыыр диэн этэр бу остуоруйа. Ыарахаттартан толлубат, сүрэҕэлдьээбэт буолуӊ диэн үөрэтэр.

**Туттуллубут литература:**

1. «Чурум-Чурумчуку» остуоруйа Эллэй Тѳрѳѳбүт литература 5 кылаас Дьокуускай Бичик 2015.
2. «Саха тылын быһаарыылаах тылдьыта» Дьокуускай Бичик
3. «Сахалыы-нууччалыы тылдьыт»
4. «Сомоҕо домох тылдьыта»
5. Пекарский Э.К. Словарь якутского языка Изд Академии Наук СССР Ленинград 1959 Т 1
6. Пекарский Э.К. Словарь якутского языка Изд Академии Наук СССР Ленинград 1958 Т 2
7. Пекарский Э.К. Словарь якутского языка Изд Академии Наук СССР Ленинград 1959 Т 3
8. [Чурумчуку остуоруйа: 1 тыс изображений найдено в Яндекс.Картинках (yandex.ru)](https://yandex.ru/images/search?from=tabbar&text=%D0%A7%D1%83%D1%80%D1%83%D0%BC%D1%87%D1%83%D0%BA%D1%83%20%D0%BE%D1%81%D1%82%D1%83%D0%BE%D1%80%D1%83%D0%B9%D0%B0)
9. Интернет ресурс.